《次韵喻存道二首》
宋代·郭印

神龙一去渺无踪，落日孤云为惨容。
溪绕练光秋更白，黛横山惨晚尤浓。
细看风物曾经眼，深达根源自点胸。
寄宿僧寮清不寐，一轮明月挂枯松。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。